ΓΡΑΠΤΗ ΕΡΩΤΗΣΗ E-3566/96 υποβολή: Ulf Holm (V) προς το Συμβούλιο (12 Δεκεμβρίου 1996)

Θέμα: Καταπολέμηση των ναρκωτικών

Πρότινος έγινε γνωστή μία νέα ανησυχητική έκθεση για τη χρήση ναρκωτικών από τη νεολαία στην περιφέρεια Malmφ, της νοτιοδυτικής Σουηδίας. Η έκθεση αναφέρει ότι η περιοχή Malmφ-Lund είναι η πιο εκτεθειμένη στα ναρκωτικά της Σουηδίας και ότι ένας από τους λόγους είναι η γειτνίασή της με τη Δανία και την υπόλοιπη Ευρώπη. Μετά την ένταξη της Σουηδίας στην Ε.Ε., ατόνησαν σημαντικά οι συνοριακοί έλεγχοι μεταξύ Σουηδίας και Δανίας με αποτέλεσμα την αύξηση των ναρκωτικών στην περιοχή του πορθμού.

Όταν ανέλαβε την Προεδρία η Ιρλανδία υποσχέθηκε ότι θα δώσει προτεραιότητα στον αγώνα κατά των ναρκωτικών και με βάση αυτό ερωτώ το Συμβούλιο τα εξής:

Γιατί δεν προστατεύεται η υγεία και το μέλλον της νεολαίας στην Ε.Ε. με τη διατήρηση των συνοριακών ελέγχων μεταξύ των κρατών μελών, ως ένα μέτρο από τα πολλά μέτρα για τον περιορισμό του εμπορίου ναρκωτικών και ως εκ τούτου της πρόσβασης σε αυτά;

Απάντηση (16 Οκτωβρίου 1997)

Στο άρθρο 7 Α της Συνθήκης των Ευρωπαϊκών Κοινοτήτων δηλώνεται ότι η «εσωτερική αγορά περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων ... .»

Προκειμένου να παραμείνει η Ένωση χώρος ελευθερίας, ασφάλειας και δικαιοσύνης, το σχέδιο Συνθήκης του Άμστερνταμ περιλαμβάνει διατάξεις για κατάλληλα μέτρα όσον αφορά την καταπολέμηση της διακίνησης ναρκωτικών και λοιπών διεθνών εγκλημάτων.

Τα τελευταία χρόνια, το Συμβούλιο έχει θεσπίσει ευρύ φάσμα μέτρων στον τομέα της δικαιοσύνης και των εσωτερικών υποθέσεων. Τον Ιούνιο του 1993 οι Υπουργοί Εσωτερικών αποφάσισαν να συσταθεί η Μονάδα Ναρκωτικών της Europol (EDU) η οποία λειτουργεί επί του παρόντος με προσωπικό άνων των 100 ατόμων από όλα τα κράτη μέλη. Τον Μάρτιο του 1995 η εντολή της EDU επεκτάθηκε μέσω κοινής δράσης. Μεταξύ των άλλων σημαντικών μέτρων μπορούν να αναφερθούν τα εξής:

- η σύμβαση της 26ης Ιουλίου 1995 για την ίδρυση Ευρωπαϊκής Αστυνομικής Υπηρεσίας (Europol), η οποία θα πρέπει να επικυρωθεί από τα εθνικά κοινοβούλια ως τα τέλη 1997, ώστε να μπορέσει η Europol να αναλάβει πλήρως τις δραστηριότητές της το 1998,

- η σύμβαση της 26ης Ιουλίου 1995 σχετικά με τη χρήση της πληροφορικής στον τελωνειακό τομέα,

- η υπογραφή της Σύμβασης εκδόσεως στις 26 Σεπτεμβρίου 1996,

- η κοινή δράση της 14ης Οκτωβρίου 1996 σχετικά με κοινό πλαίσιο προσανατολισμού για τις πρωτοβουλίες των κρατών μελών όσον αφορά τους αξιωματικούς-συνδέσμους,

- η κοινή δράση της 29ης Νοεμβρίου 1996 σχετικά με τη συνεργασία μεταξύ τελωνειακών αρχών και επιχειρήσεων για την καταπολέμηση του λαθρεμπορίου ναρκωτικών,

- η κοινή δράση της 29ης Νοεμβρίου 1996 σχετικά με τη δημιουργία και τήρηση ευρετηρίου ειδικών προσόντων, ικανοτήτων και γνώσεων, στον τομέα της καταπολέμησης του διεθνούς οργανωμένου εγκλήματος προς διευκόλυνση της συνεργασίας των υπηρεσιών επιβολής του νόμου των κρατών μελών της Ευρωπαϊκής Ένωσης,

- η κοινή δράση της 29ης Νοεμβρίου 1996 για την ανταλλαγή πληροφοριών σχετικά με την ανάλυση των χημικών χαρακτηριστικών των ναρκωτικών προκειμένου να βελτιωθεί η συνεργασία των κρατών μελών στην καταπολέμηση του λαθρεμπορίου ναρκωτικών,

- το ψήφισμα του Συμβουλίου της 29ης Νοεμβρίου 1996 για την κατάρτιση συμφωνιών μεταξύ αστυνομίας και τελωνείων για την καταπολέμηση των ναρκωτικών,

- το ψήφισμα του Συμβουλίου της 29ης Νοεμβρίου 1996 για την αντιμετώπιση του ναρκοτουρισμού στην Ευρωπαϊκή Ένωση,

- η κοινή δράση της 17ης Δεκεμβρίου 1996 σχετικά με την προσέγγιση των νομοθεσιών και των πρακτικών μεταξύ των κρατών μελών της Ευρωπαϊκής Ένωσης για την καταπολέμηση της τοξικομανίας και για την πρόληψη και την καταπολέμηση της παράνομης διακίνησης ναρκωτικών,

- η κοινή δράση της 20ής Δεκεμβρίου 1996 σχετικά με κοινό πρόγραμμα για ανταλλαγές, εκπαίδευση και συνεργασία μεταξύ των αρχών επιβολής του νόμου («Oisin»),

- το ψήφισμα του Συμβουλίου της 20ής Δεκεμβρίου 1996 περί του κολασμού σοβαρών περιπτώσεων λαθρεμπορίου ναρκωτικών,

- η έκθεση της Ομάδας υψηλού επιπέδου για το οργανωμένο έγκλημα που συστάθηκε κατά το Ευρωπαϊκό Συμβούλιο του Δουβλίνου, την οποία ενέκρινε το Ευρωπαϊκό Συμβούλιο του Άμστερνταμ,

- το πρόγραμμα Grotius που προβλέπει ανταλλαγές μεταξύ δικαστικών και συμφωνήθηκε κατά την ιρλανδική προεδρία,

- η ενίσχυση της Γραμματείας του Συμβουλίου, προκειμένου να μπορεί να εκτελεί καθήκοντα σχετικά με το συντονισμό της αστυνομικής και δικαστικής συνεργασίας, όπως συμφωνήθηκε κατά την ιρλανδική προεδρία.

Υπάρχουν, εξάλλου, πολλές τρέχουσες δραστηριότητες που αποσκοπούν στην ενίσχυση της καταπολέμησης του λαθρεμπορίου ναρκωτικών, για παράδειγμα στον τομέα της ανάπτυξης της τεχνικής των ελεγχόμενων παραδόσεων, καθώς και στην καταπολέμηση του ξεπλύματος χρημάτων,